楊琅

楊琅（），字朝重，福建興化府莆田縣人，軍籍，明朝政治人物。

生平
天順三年（1459年）己卯科福建鄉試第一名舉人（解元）《皇明三元考》，八年（1464年）中式甲申科會試第三十九名，三甲第四名進士。都察院理刑，本年十二月授河南道監察御史《大明宪宗纯皇帝实录卷之十二》：天順八年十二月，擢理刑進士閔珪、楊琅、胡深、丁川、李進、劉餘慶、傅實、姚綬、鄭銘、監生劉城、康永韶俱為監察御史，珪山東道；琅、深、永韶河南道；進四川道；餘慶浙江道；實陝西道；綬廣東道；銘福建道；城、川貴州道。，成化元年（1465年）上疏乞罷戶部尚書馬昂、侍講學士倪謙，請起用兵部尚書王竑，召還南京刑科給事中王徽、修撰羅倫，皆不報。成化三年（1467年）往江西清理軍伍，十二月因旱灾召回京。巡按浙江，六年七月升山東按察司僉事，七年正月改提調学校，賑災途中染病卒於東阿四庫全書《福建通志·卷四十四》：楊琅，字朝重，莆田人。天順己卯鄉試第一，甲申成進士，拜監察御史。憲宗登極，詔罷鎮守內臣，中外歡悅。未幾，傳言欲復差鎮守，琅疏極言內臣不可預政，倖門不可輕啟，疏留中不報。復乞罷尚書馬昂、翰林學士倪謙，請起尚書王竑，召還給事中王徽、修撰羅倫，俱不報。厯浙江巡按、江西僉事，改山東提督學政。以歲歉出賑，行至東阿，染病卒。。

家族
曾祖楊大五；祖父楊允德；父楊文獻。母林氏。永感下。兄琳、瑛。弟玕、瑱、鐸《天一阁藏明代科举录选刊·登科录》（《天順八年进士登科录》）。

参考

Category:天順三年己卯科福建鄉試舉人
L
Category:莆田人
Category:明朝福建鄉試解元
Category:明朝監察御史
Category:明朝江西按察司僉事
Category:明朝山東按察司僉事